internet vaartha 130 Views
వాషింగ్టన్‌,/టోక్యో : జపాన్‌కు చెందిన టయోటా మోటార్‌కార్ప్‌ ప్రపంచవ్యాప్తంగా 3.37 మిలియన్ల కార్లను రీకాల్‌ చేస్తోంది. ఎయిర్‌బ్యాగ్స్‌, ఉద్గారాల నియంత్రణ యూనిట్ల లోపాల కారణంపై వీటిని రీకాల్‌ చేస్తున్నట్లు ప్రకటించింది. మొత్తం ప్రపంచ వ్యాప్తంగా 2.87మిలియన్‌ కార్లుకు ఉద్గారాల నియంత్రణ యూనిట్ల లోపాలున్నాయని, మరో1.43 మిలియన్‌ కార్లకు ఎయిర్‌ బ్యాంక్‌లపరంగా సాంకేతికలోపాలు ఉన్నట్లు గుర్తించా మని టయోటా ప్రకటించింది. ఆటోమేకర్‌గాసోలిన్‌ ఎలక్ట్రిక్‌ హబ్రిడ్‌ పైరస్‌ మోడళ్లలో ఈ లోపాలు గుర్తించినట్లు ప్రకటించింది. అయితే వాటివల్ల ఎలాంటిప్రమాదాలు లేవని కంపెనీ ప్రకటించింది. ప్రపంచ వ్యాప్తంగా మొత్తం 3.37మిలియన్‌ వాహనాలను రీకాల్‌చేస్తున్నట్లు వివ రించింది. 2006 నుంచి 2015 లోపు ఉత్పత్తిచేసిన ఆవిరి అయ్యే ఇంధన ఉద్గారాల నియంత్రణ యూనిట్లు ప్రియస్‌, ఆరిస్‌ కాంపాక్ట్‌ హాచ్‌బ్యాక్‌, కొరోల్లా మోడళ్లలో బీటలు వారినట్లు గుర్తించామని కంపనీ వివరించింది. దీనివల్ల ఇంధనం లీకేజి అవుతుందని కంపెనీ పేర్కొంది. పైరస్‌ మోడల్‌, లెక్సస్‌ సిటి200 హెచ్‌ కార్లు 2010 నుంచి 2012 మధ్యలో ఉత్పత్తిచేసిన వాటిలో ఎయిర్‌ బ్యాగ్‌ ఇన్‌ఫ్లేటర్లులో చిన్నపాటి బీటలు కనిపిం చినట్లు వివరించింది. వీటివల్ల గాయాలకు లోనయ్యే అవకాశం ఉన్నందున వెంటనే రీకాల్‌ చేస్తున్నట్లు ప్రకటించింది.